Document ID: 32004D0892

ROZHODNUTIE KOMISIE
z 20. decembra 2004,
ktorým sa mení a dopĺňa rozhodnutie 2004/614/ES, pokiaľ ide o obdobie uplatňovania ochranných opatrení v súvislosti s morom hydiny v Južnej Afrike
(oznámené pod číslom dokumentu K(2004) 5011)
(Text s významom pre EHP)
(2004/892/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/496/EHS z 15. júla 1991, stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín, a ktorou sa menia a dopĺňajú smernice 89/662/EHS, 90/425/EHS a 90/675/EHS (1), a najmä na jej článok 18 ods. 7,
so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (2), a najmä na jej článok 22 ods. 6,
keďže:
(1)
Rozhodnutím Komisie 2004/614/ES z 24. augusta 2004, ktoré sa týka ochranných opatrení v súvislosti s vysokopatogénnym morom hydiny v Juhoafrickej republike (3), prijala Komisia ochranné opatrenia v súvislosti s morom hydiny v kŕdľoch vtákov nadradu bežce v Južnej Afrike.
(2)
Po likvidácii vtákov nadradu bežce a dezinfekcii infikovaných hospodárstiev by malo uplynúť najmenej šesť mesiacov, kým sa znovu povolí dovoz mäsa z vtákov nadradu bežce a ich vajec z Južnej Afriky do Spoločenstva. Vzhľadom na situáciu by sa ochranné opatrenia, ktoré už boli prijaté, mali predĺžiť.
(3)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V článku 7 rozhodnutia 2004/614/ES sa dátum „1. januára 2005“ nahrádza dátumom „31. marca 2005“.
Článok 2
Toto rozhodnutie je určené členským štátom.
V Bruseli 20. decembra 2004

Labels: 20
3
18
6